**Uputstvo za podnosioce prijave**

**na Javni poziv** **za dodjelu transfera neprofitnim organizacijama za finansiranje i sufinansiranje aktivnosti/programa/projekata boračkih udruženja, odnosno udruženja od interesa za boračku populaciju Kantona Sarajevo za 2023. godinu**

Uputstvo za podnosioce prijave na Javni poziv za dodjelu transfera neprofitnim organizacijama za finansiranje i sufinansiranje aktivnosti/programa/projekata boračkih udruženja, odnosno udruženja od interesa za boračku populaciju Kantona Sarajevo za 2023. godinu (u daljnjem tekstu: Uputstvo) sačinjeno je shodno odredbama Uredbe o dodjeli transfera neprofitnim organizacijama i pojedincima iz Budžeta Kantona Sarajevo („Službene novine Kantona Sarajevo“, br. 22/21 i 13/22), (u daljnjem tekstu: Uredba).

Cilj ovog Uputstva je davanje dodatnih uputa aplikantima na Javni poziv za dodjelu transfera neprofitnim organizacijama za finansiranje i sufinansiranje aktivnosti/programa/projekata boračkih udruženja, odnosno udruženja od interesa za boračku populaciju Kantona Sarajevo za 2023. godinu.

Prema Uredbi, Ministarstvo je u obavezi sačiniti Program utroška sredstava iz Budžeta putem dodjele transfera finansiranja i sufinansiranja aktivnosti programa i projekata neprofitnih organizacija (u daljnjem tekstu: Program utroška sredstava) u skladu sa usvojenim Budžetom i Godišnji plan objavljivanja javnih poziva dodjele transfera neprofitnim organizacijama i pojedincima za finansiranje i sufinansiranje aktivnosti/programa/projekata (u daljnjem tekstu: Godišnji plan poziva). Program utroška sredstava i Godišnji plan poziva bit će objavljeni na web stranici Ministarstva.

Osnov za raspisivanje ovog Javnog poziva je Program utroška sredstava. Predmet javnog poziva je raspodjela sredstava iz Budžeta Kantona Sarajevo za 2023. godinu, razdjel Ministarstvo za boračka pitanja Kantona Sarajevo za finansiranje i sufinansiranje aktivnosti/programa/projekata boračkih udruženja, odnosno udruženja od interesa za boračku populaciju Kantona Sarajevo, čije je sjedište na području Kantona Sarajevo i čije su djelatnosti udruženja usmjerene na područja iz oblasti koje su u nadležnosti Ministarstva.

U tom smislu utvrđeni su prioriteti za dodjelu sredstava i isti su navedeni u samom Javnom pozivu.

Skraćena verzija Javnog poziva za dodjelu transfera neprofitnim organizacijama za finansiranje i sufinansiranje aktivnosti/programa/projekata boračkih udruženja, odnosno udruženja od interesa za boračku populaciju Kantona Sarajevo za 2023. godinu objavljuje se u jednim dnevnim novinama, a cjeloviti tekst Javnog poziva na službenoj web stranici Ministarstva za boračka pitanja Kantona Sarajevo.Također, svi propisani obrasci i izjave po Javnom pozivu su objavljeni na web stranici Ministarstva.

Podrška projektima „Pisana riječ u funkciji da se na zaboravi 1992-1995“ (pisana, audio i video djela i drugo) i projektima „Sufinansiranje pravne pomoći u korist branilaca BiH“ se realizuju putem raspisivanja posebnih javnih poziva prema Godišnjem planu objavljivanja javnih poziva dodjele transfera neprofitnim organizacijama i pojedincima za finansiranje i sufinansiranje aktivnosti/programa/ projekata.

Pojedinci pripadnici boračke populacije ukoliko svojim angažmanom, po određenom projektu, doprinose razvoju i afirmaciji Kantona, za sredstva mogu aplicirati u skladu sa drugim javnim pozivima koji će biti objavljeni prema Programu utroška sredstava.

Projekti obilježavanja značajnih događaja, datuma i ličnosti shodno Odluci o utvrđivanju „Kalendara za obilježavanje značajnih događaja, datuma i ličnosti iz perioda odbrambeno-oslobodilačkog rata 1992.-1995. godine na području Kantona Sarajevo“ i obilježavanje značajnih događaja, datuma i ličnosti shodno Odluci o utvrđivanju „Kalendara za obilježavanje značajnih događaja, datuma i ličnosti iz perioda narodnooslobodilačkog rata 1941.-1945.godine na području Kantona Sarajevo“ realizuje se bez raspisivanja javnog poziva. Predmetni projekat se provodi u kontinuitetu tokom budžetske godine i u pravilu rješava na osnovu pojedinačnih zahtjeva putem Odbora za obilježavanje značajnih događaja, datuma i ličnosti koji imenuje ministar za boračka pitanja.

Daljnji sadržaj ovog Uputstva sačinjen je prema datim uputama u Uredbi i iste obuhvataju slijedeće elemente.

1) Opis potreba odnosno pitanja u određenoj oblasti koja je predmet finansiranja ili sufinansiranja

Ministarstvo obavlja poslove koji se odnose na zaštitu pripadnika boračke populacije, vođenje i podržavanje aktivnosti na očuvanju tekovina odbrambeno - oslobodilačkog rata 1992-1995. godine, kao i narodnooslobodilačkog rata 1941-1945. godine, na području Kantona. Shodno navedenom, utvrđeni su prioriteti za dodjelu odnosno prioritetne oblasti za dodjelu sredstava. S tim, u vezi područje djelovanja udruženja trebaju biti usmjerena na područja iz oblasti koje su u nadležnosti Ministarstva, a usklađenost ciljeva programa ili projekata sa prioritetima za dodjelu sredstava koji su navedeni u Javnom pozivu.

2) Opći i posebni ciljevi Programa utroška sredstava koji je predmet Javnog poziva i prioriteti sa osnovnim specifičnim programskim oblastima za dodjelu budžetskih sredstava

- Opći cilj Programa utroška sredstava odnosi se na usklađenost prioriteta za dodjelu sredstava sa planskim dokumentima na način da se obezbijedi pristup i raspolaganje budžetskim sredstvima na principu zakonitog, namjenskog, transparentnog i efikasnog finansiranja/sufinansiranja pojedinaca, neprofitnih organizacija i drugih pravnih lica, a sve u cilju poboljšavanju društveno-ekonomskog statusa pripadnika boračke populacije i očuvanje tekovina odbrambeno-oslobodilačkog rata 1992.-1995. i 1941.-1945. godine - kulture sjećanja, čime se doprinosi i razvoju i afirmaciji Kantona Sarajevo.

- Specifični cilj Programa utroška sredstava obuhvata:

a) finansiranje projekata, programa i aktivnosti od interesa su za Kanton Sarajevo ili doprinose razvoju i afirmaciji Kantona Sarajevo putem javnih poziva, a koji se odnose na očuvanje tekovina i njegovanje tradicije odbrambeno-oslobodilačkog rata 1992.-1995. i iz perioda narodnooslobodilačkog rata 1941.-1945. godine na području Kantona Sarajevo, kao resocijalizaciji i integraciji boračke populacije u društvenu sredinu, odnosno poboljšanje njenog društveno-ekonomskog položaja i očuvanje kulture sjećanja.

b) finansiranje projekata, programa i aktivnosti neprofinih organizacija i drugih pravnih lica i pojedinaca bez Javnog poziva za sufinansiranje obilježavanja značajnih događaja, datuma i ličnosti u skladu sa odgovarajućim propisima.

3) Ukupnu vrijednost Programa i iznosi predviđeni za pojedine programske oblasti,

Sredstva za implementaciju po Javnom pozivu za koji je pripremljeno ovo Uputstvo obezbijeđena su u Budžetu Ministarstva na ekonomskom kodu 614300-Udruženja građana - boračka udruženja finansiranje/sufinansiranje programa i projekata u iznosu od cca 122.330,00 KM.

Sredstva za realizaciju projekata koji nisu obuhvaćeni ovim Javnim pozivom, a odnose se na oblasti koje uređuje Uredba i Pravilnik navedena su u Programu utroška sredstava.

4) Potencijalni podnosioci prijava (ciljna grupa) koja imaju pravo da podnesu prijavu

Prijave na ovaj poziv mogu podnijeti boračka udruženja i druge nevladine organizacije odnosno pravna lica sa sjedištem na području Kantonu Sarajevo, iz čijeg osnivačkog akta ili rješenja o upisu u odgovarajući registar je vidljivo da je područje djelovanja (djelatnost udruženja) u skladu sa prioritetima Ministarstva za koja se dodjeljuju sredstva.

1. Pravo učešća po ovom Javnom pozivu imaju:
* kantonalna boračka udruženja i savezi i druga boračka udruženja, nevladine organizacije i neprofitne organizacije, fondacije, zaklade, instituti, sportska udruženja i klubovi, organizatori sportskih i drugih manifestacija sa određenim društveno korisnim ciljem i udruženja koja njeguju tekovine odbrambeno-oslobodilačkog rata 1992.-1995. godine, te narodnooslobodilačkog rata 1941.-1945. godine (u daljnjem tekstu: udruženja) koji za sredstva iz Budžeta apliciraju u svrhu finansiranja i sufinansiranja projekata koji su od interesa za građane Kantona Sarajevo (u daljnjem tekstu: Kanton) ili doprinose razvoju i afirmaciji Kantona i provode se na području Kantona, a u izuzetnim slučajevima koji su od interesa za građane Kantona a provode se izvan Kantona.
1. Pravo učešća po ovom Javnom pozivu nemaju:
* udruženja, organizacije i savezi iz člana 3. Odluke proglašenju boračkih udruženja, organizacija i saveza od posebnog interesa za Kanton Sarajevo ("Službene novine Kantona Sarajevo", broj 2/23) i
* općinska udruženja koja su u sastavu udruženja, organizacija i saveza iz člana 3. odluke tj. koja su u sastavu članica Koordinacionog odbora boračkih organizacija Kantona Sarajevo.

Napominjemo da će aplikanti biti isključeni iz učešća iz Javnog poziva ili iz dodjele sredstava ako:

* u vrijeme Javnog poziva za predaju prijedloga projekata su dali lažne informacije, a koje su potrebne kao preduslov za učestvovanje u Javnom pozivu za predaju prijedloga projekata, ili ako nisu dostavili potrebne informacije odnosno ako je prijava nepotpuna, neblagovremena i neuredna;
* su pokušali da dođu do povjerljivih informacija ili su uticali na komisiju za ocjenjivanje tokom procesa ocjenjivanja prijedloga projekata;
* nisu opravdali sredstva koja su im dodijeljenja iz Budžeta Kantona Sarajevo, razdjel Ministarstvo za boračka pitanja Kantona Sarajevo.

5) Troškovi koji se mogu finansirati dodijeljenim sredstvima po ovom Javnom pozivu odnose se na troškove (administrativni i direktni) koji su vezani za realizaciju projekta sa kojim je udruženje apliciralo, za koji su odobrena sredstva a koji su iskazani u Obrascu Budžeta projekta.

6) Neprihvatljivi troškovi koji se ne mogu finansirati i sufinansirati dodijeljenim sredstvima odnose se na troškove koji nisu predviđeni budžetom projekta korisnika sredstava i troškovi koji su nastali prije odobravanja sredstava po ovo Javnom pozivu, osim za direktne troškove realizacije projekata realizovanih u godini za koju se raspisuje javni poziv, a koji se odnose na prioritetne oblasti Ministarstva za dodjelu sredstava.

7) Odobrena sredstva za realizaciju troškova programa, projekata ili aktivnosti, korisnici sredstava treba da koriste za:

* administrativne troškove maksimalno do 30%, (npr. naknade za administrativne poslove, najam ureda, režije, telefonski troškovi, kancelarijski materijal, usluge knjigovodstvenog servisa i slično)
* projektne aktivnosti minimalno 70%, (min. 70% sredstava dobijenih od Ministarstva)

(npr. troškovi nabavke namirnica, higijenskih paketa, voditelj/ica projekta, voditelj/ica aktivnosti na projektu, izrade publikacija, najma prostora za aktivnosti, izrade štampanih materijalia, kampanje, okruglih stolova, edukacija, honorari za trenere, terapeute i sl.).

8) Prilikom realizacije programa/projekata neophodno je da ministarstvo i korisnik sredstava poštuju pravila vidljivosti:
U cilju primjena pravila vidljivosti, korisnik sredstava je u obavezi da objavljuje informacije o finansiranim ili sufinansiranim aktivnostima/programu/projektu, na različite načine: na službenim internet stranicama, putem medija, brošura, konferencija na određenu temu i publikacija vezanih uz određeni program, na način uređen ugovorom o dodjeli budžetskih sredstava putem transfera.

9) Opis postupka administrativne provjere (selekcije) prijave:

Nakon isteka roka za prijavu, Komisija imenovana od strane ministra, evidentira sve prijave zaprimljene putem protokola, vrši otvaranje koverata sa prijavama, te provjerava ispunjavaju li prijave opće i posebne uslove propisane javnim pozivom i Uredbom.
Tom prilikom Komisija treba utvrditi sljedeće:
a) da li je prijava dostavljena na aktuelni javni poziv i u blagovremenom roku,
b) da li je lokacija provođenja programa ili projekta prihvatljiva,
c) da li su primalac sredstava i njegovi partneri u realizaciji programa i projekata prihvatljivi u skladu sa uputstvom za podnosioce prijava,
d) da li je dostavljena, potpisana i ovjerena sva dokumentacija tražena javnim pozivom,

10) Opis postupka odabira aktivnosti/programa/projekata koji će biti finansirani ili sufinansirani

Nakon obavljenog postupka sortiranja prijava koje ispunjavaju uvjete i koje ne ispunjavaju uvjete, Komisija vrši bodovanje prispjelih prijava, sačanjava Prijedlog odluke o dodjeli transfera neprofitnim organizacijama za finansiranje i sufinansiranje aktivnosti/programa/projekata i Listu podnosilaca prijava čije su prijave neblagovremene, nepotpune i neuredna, te iste dostavlja ministru.

Odluku o dodjeli sredstava za finansiranje i sufinansiranje aktivnosti/programa/projekta transfera neprofitnim organizacijama, donosi ministar.

Objavljivanje rezultata javnog poziva vrši se na internet stranici Ministarstva. Ministarstvo je obavezno u roku od 15 radnih dana od dana objavljivanja rezultata, pismeno obavijestiti podnosioce čije prijave nisu prihvaćene za finansiranje i sufinansiranje, navodeći razloge odbijanja prijave.

11) Razlozi, rokovi i načini podnošenja i rješavanja prigovora:

Svi podnosioci prijave imaju pravo na izjavljivanje prigovora, osim ako prijava nije odbijena kao nepotpuna, neblagovremena i neuredna. Prigovor se izjavljuje u pisanoj formi ministru u roku od sedam dana od dana dostavljanja pismene obavijesti podnosiocu čija prijava nije prihvaćena za finansiranje i sufinansiranje.

Nakon isteka roka za prigovor i nakon rješavanja po uloženim prigovorima, Ministarstvo sa odabranim korisnicima sredstava zaključuje ugovore o dodjeli sredstava, nakon čega će se sredstva doznačiti na transakcijske račune korisnika, na način definisan ugovorom.

12) Opis postupka ugovaranja odabranih aktivnosti/programa/projekata:

Ministarstvo je u obavezi sa korisnicima sredstava potpisati Ugovore o dodjeli transfera za finansiranje i sufinansiranje aktivnosti/programa/projekata kojim se regulišu sva bitna pitanja za ugovorne strane, koja su detaljno uređena Uredbom.

S tim, u vezi propisano je da Ugovor sadrži slijedeće elemente:

a) Pravni osnov za dodjelu sredstava,

b) Osnovne informacije o davaocu i korisniku sredstava,

c) Svrhu dodjele sredstava putem transfera, odnosno za šta se dodjeljuju sredstva,

d) Ukupan iznos dodijeljenih sredstava,

e) Prihvatljive i neprihvatljive troškove, iznose odobrenih sredstava sa strukturom troškova koje ministarstvo finansira/sufinansira,

f) Vrijeme i mjesto provođenja aktivnosti/programa/projekta,

g) Dinamiku i modalitete za doznačavanje sredstava,

h) Modalitete za praćenje i ocjenjivanje, te namjensko trošenje dodijeljenih sredstava uključujući:

 1) izvještaje o aktivnostima i finansijsko izvještavanje, rokove predaje izvještaja,

 2) uvid u finansijsko poslovanje i druge administrativne i projektne obaveze korisnika sredstava.

i) Obavezna dokumentacija koju treba voditi korisnik sredstava, a kojom dokazuje namjensko trošenje doznačenih sredstava. Faza implementacije odnosi se na internu organizaciju korisnika sredstava prilikom implementacije projekta na ime kojih su doznačena sredstva od ovog ministarstva po osnovu predmetnog Javnog poziva. U procesu realizacije projekta korisnik sredstava treba obezbijediti dokumentaciju iz koje je vidljivo da je realizovan projekat za koji su odobrena sredstva i da su nastali troškovi rezultat aktivnosti predmetnog projekta u skladu sa predviđenim troškovima u budžetu projekta. Ovaj dio zahtijeva detaljniji opis sljedećih komponenti:

-ljudski, tehnički i ostali resursi korišteni za realizaciju projektnih aktivnosti, organizacija i procedure (način donošenja odluka, koordinacioni mehanizmi, razrađen sistem i kriteriji podrške korisnika usluge i sl.), vremenski okvir za realizovanih aktivnosti, uključujući i odgovorna lica za realizaciju pojedinih segmenata projekta.

Tokom realizacije projekta neophodno je kontinuirano pratiti troškove (budžet projekta) i finansijski plan (analiza protoka novca) i nastale troškove dokumentovati sa odgovarajućom dokumentacijom.

Faza implementacije projekta po mnogo čemu je najspecifičnija i najvažnija faza u projektnom ciklusu jer podrazumijeva nabavku i korištenje resursa za postizanje svrhe projekta, te ostvarivanje vrijednosti i koristi za ciljne grupe. Faza implementacije specifična je i po tome što zahtijeva konstantno praćenje i procjenu vanjskih okolnosti i postignutog kako bi se na vrijeme reagovalo te po potrebi prilagodio projekat novonastaloj situaciji. Kao što je ranije spomenuto, poželjno je da se već u fazi sačinjavanja projekta identifikuju načini za praćenje implementacije projekta, te da se prati realizacija istog.

Jedan od načina praćenja toka implementacije projekta je sačinjavanje tabelarnog pregleda koji omogućava precizan pregled specifičnih aktivnosti potrebnih za ostvarivanje ciljeva projekta, ali i podjelu rada (uz naznake osoba odgovornih za provođenje aktivnosti), te vremenski okvir planiran za implementaciju. Ovaj jednostavni tabelarni pregled može pomoći da se identifikuju potencijalni problemi ili zastoj u implementaciji u odnosu na planirane rokove.

j) postupanje sa imovinom (opremom i sl.) ukoliko se ista nabavlja iz doznačenih sredstava,

k) izvještaj o aktivnostima i finansijsko izvještavanje, te rokove predaje izvještaja,

l) eventualne terenske posjete,

m) uvid u finansijsko poslovanje i druge administrativne i projektne obaveze korisnika sredstava,

n) obavezu omogućavanja uvida u dokumentaciju sa ciljem kontrole ugovora od strane budžetskog nadzora i slično,

o) odredbu kojom korisnik sredstava (prihvata) potvrđuje svoju saglasnost da se podaci sadržani u ugovoru o dodjeli transfera unesu u Registar transfera neprofitnim organizacijama i pojedincima za finansiranje i sufinansiranje aktivnosti/programa/projekata iz Budžeta Kantona Sarajevo, te da isti budu javni i transparentni,

p) uslove i način promjene odredbi ugovora,

r) uslove raskida ugovora (osiguranje povrata sredstava u slučaju nevraćanja više uplaćenih ili nenamjenski utrošenih sredstava),

s) način rješavanja sporova,

t) obaveze vidljivosti rezultata,

u) prijenos vlasništva, korištenje rezultata i opreme ako su proizašli iz finansiranih i sufinansiranih aktivnosti,

v) u slučaju sufinansiranja, uslovi i način sufinansiranja aktivnosti/programa/projekta od treće strane.

13) Opis postupka praćenja provođenja aktivnosti/programa/projekata,

Praćenje dodijeljenih sredstava podrazumijeva programsko i finansijsko praćenje i evaluaciju svih obaveza prema ugovoru o dodjeli budžetskih sredstava. Praćenje provođenja aktivnosti/programa i projekata, te namjenskog trošenja sredstava iz budžeta u okviru ugovorenog finansiranja minimalno obuhvataju pregled svih dostavljenih izvještaja (opisnih i finansijskih) korisnika sredstava bez obzira na njihovu visinu i namjenu i obavezne terenske posjete za određene korisnike sredstava.

14) Okvirni kalendar provođenja svih postupaka – Ministarstvo je dužno, prilikom provođenja Javnog poziva ispoštovati Uredbom propisanu procedure i rokove. Po usvajanju Budžeta, sačinjava se Program utroška sredstava. Po usvajanju Programa utroška od strane Vlade u roku od 15 dana, Ministarstvo donosi i objavljuje na službenoj Internet stranici Godišnji plan objavljivanja javnih poziva. Ministarstvo objavljuje Javni poziv u roku predviđenom Godišnjim planom objavljivanja javnih poziva. Rok za dostavljanje aplikacija na Javni poziv je najmanje 15 dana, nakon čega slijedi obrada prispjelih prijava, bodovanje, sačinjavanje prijedloga listi, objavljivanje rezultata javnog poziva, pismeno obavještavanje podnosioca prijave čije prijave nisu prihvaćene, obrada eventualnih prigovora (isti se podnose u roku od 7 dana od prijema pismene obavijesti o neprihvaćanju prijave). Propisane rokove Uredbom Ministarstvo će ispoštovati a ostale faze će obaviti u što kraćem roku shodno mogućnostima, tako da bi okvirno aktivnosti/programa/projekta trebale biti realizovane u roku od tri mjeseca od dana usvajanja Programa utroška od strane Vlade Kantona Sarajevo.

15) Opći uslovi koje podnosioci prijave trebaju ispuniti i odgovarajuće dokaze kako bi mogli konkurisati za dodjelu sredstava, a odnose se na sljedeće:

Opći uslovi koje podnosioci zahtjeva trebaju ispuniti da bi ušli u dalju proceduru obrade po Javnom pozivu su i prethodnih godina bili zastupljeni u sličnoj formi, a obzirom da su isti navedeni i u Javnom pozivu, ovom prilikom skrećemo pažnju na slijedeće opće uslove koje je neophodno ispuniti:

* da se odgovarajućim aktom (Rješenje o registraciji ili Osnivački akt) dokaže da je definisano područje djelovanja aplikanta u skladu sa prioritetima za koje se dodjeljuju sredstva,
* da se protiv podnosioca prijave, odnosno lica ovlaštenih za zastupanje i voditelja aktivnosti/programa/projekata, ne vodi krivični postupak i nije pravosnažno osuđen za prekršaj i/ili počinjenje krivičnog djela, što se dokazuje izjavom koju popunjava pojedinačno svako lice ovlašteno za zastupanje koje je navedeno na Izvatku iz registra udruženja i ostala lica koja su navedena kao voditelj/i projekta.

16) Posebni uslovi na osnovu kojih se ocjenjuju prijave, a odnose se na:

1. usklađenost ciljeva, programa ili projekta sa ciljevima i prioritetnim oblastima iz strateških dokumenata iz kojih su izvedeni prioriteti za dodjelu sredstava,
2. organizacijske i finansijske kapacitete podnosilaca prijave,
3. dosadašnje iskustvo podnosilaca u provođenju istog ili sličnih aktivnosti/programa/projekata,
4. učešće drugih partnera u realizaciji i njihovi kapaciteti i dosadašnje iskustvo (ukoliko su predviđeni pozivom),
5. kvalitet planiranih aktivnosti i metode provođenja, te njihova povezanost sa problemima koji su bili osnov za utvrđivanje prioriteta, a koji se nastoje riješiti provođenjem aktivnosti/pro grama/projekta,
6. budžet programa ili projekta razrađen/specificiran sa informacijama o ukupnom iznosu finansijskih sredstava potrebnih za provođenje aktivnosti/programa/projekta, iznosu koji se traži od davaoca sredstava, iznosu koji se za provođenje očekuje ili koji je već odobren od drugih donatora ili drugih davalaca sredstava (sufinansiranje), iznos vlastitih sredstava koji će podnosilac prijave sam uložiti u provođenje aktivnosti/programa/projekta (sufinansiranje), direktni troškovi provođenja aktivnosti/programa/projekata razrađeni po izvorima finansiranja, indirektni troškovi provođenja aktivnosti/programa/projekata,
7. informacije o rizicima i mogućim problemima u provedbi aktivnosti/programa/projekta,
8. održivost aktivnosti/programa/projekta (obim u kojem će se rezultati provedenih programa i projekata nastaviti koristiti od strane krajnjih korisnika,
9. uticaj aktivnosti/programa/projekata, odnosno koje se promjene očekuju od njihovog provođenja,
10. projekti očuvanja i njegovanja tradicije oslobodilačkog rata, tradicionalnost, ugled i interes javnosti, a koji se odnosi na obilježavanje značajnih događaja, datuma i ličnosti iz perioda odbrambeno-oslobodilačkog rata 1992.-1995. godine na području Kantona Sarajevo“;
11. projekti obilježavanja značajnih događaja, datuma i ličnosti iz perioda narodnooslobodilačkog rata 1941.-1945.godine na području Kantona Sarajevo“;
12. programi i projekti koji se odnose na: okupljanje i druženje članova udruženja u cilju njegovanja tradicije odbrambeno-oslobodilačkog rata 1992-1995. godine, te provođenje aktivnosti obilježavanja značajnih događaja, datuma i ličnosti iz ratnog perioda;
13. programi resocijalizacije i integracije boračke populacije u društvenu sredinu (dodatna edukacija, zadovoljenje potreba koje osobe sa invaliditetom ostvaruju na specifičan način uz korištenje specijalnih pomagala);
14. programi koji se odnose na sportske manifestacije i memorijalne turnire i one koji podstiču afirmaciju invalidskog sporta, a naročito manifestacije i memorijalne turnire posvećene licima i događajima vezanim za odbrambeno-oslobodilački rat 1992.-1995. godine u organizaciji boračkih i drugih udruženja te sportskih društava;
15. programi pružanja besplatne pravne pomoći boračkoj populacji i cjelodnevan rad sa strankama;
16. aktivnosti i uključivanje što većeg broja pripadnika nacionalnih manjina, promocije spolne/rodne, ekonomske i socijalne uključenosti u rad udruženja i realizaciju projekata, te jednak pristup budžetskim sredstvima muškarcima i ženama, siromašnim i drugim marginaliziranim grupama i
17. aktivnosti i programi koji doprinose afirmaciji i njegovanju tradicije odbrambeno - oslobodilačkog rata.

17) Obrasci za prijavu aktivnosti/programa/projekta (obrazac za opis i obrazac za budžet aktivnosti/programa/projekta sa traženim elementima).

Obrazac za prijavu projekta i obrazac za budžet su veoma bitni, odnosno važno je da budu popunjeni po stavkama koje isti sadrže jer u postupku ocjenjivanja navedeni podaci u pomenutim obrascima su osnov za ocjenjivanje projekata i programa.

18) Popis priloga, odnosno dokumentacije koju je potrebno dostaviti kako bi se pružili dokazi o ispunjavanju svih uslova naveden je u samom Javnom pozivu i na posebnom aktu Prijava na Javni poziv koja sadrži navedene sve propisane obrasce i izjave kao i ostale dokumente koje aplikanti trebaju dostaviti kako bi se pružili dokazi o ispunjavanju svih uslova za prijavu na Javni poziv za dodjelu transfera neprofitnim organizacijama za finansiranje i sufinansiranje aktivnosti/programa/projekata kantonalnih i drugih boračkih udruženja, odnosno udruženja od interesa za boračku populaciju Kantona Sarajevo za 2023. godinu.

U slučaju da u procesu ocjenjivanja budu uspješno ocijenjeni 2 ili više projekata jednog aplikanta, potpisat će se samo jedan ugovor sa organizacijom podnosiocem, a koji bi obuhvatio sve odobrene projekte.